

**Кеден одағы Комиссиясы мен Еуразиялық экономикалық комиссия Алқасының кейбір шешімдеріне өзгерістер енгізу туралы**

Еуразиялық экономикалық комиссия Алқасының 2019 жылғы 8 қазандағы № 175 шешімі

      Еуразиялық экономикалық одақтың Кеден кодексінің 105-бабы 5-тармағына сәйкес **Еуразиялық экономикалық комиссия Алқасы** шешті:

      1. Кеден одағы Комиссиясының 2010 жылғы 20 мамырдағы № 257 шешімімен бекітілген Тауарларға арналған декларацияны толтыру тәртібі туралы нұсқаулыққа мынадай өзгерістер енгізілсін:

      а) он төртінші – он алтыншы абзацтар (кестеден кейін) мынадай редакцияда жазылсын:

**"7 элемент – Беларусь Республикасында, Қазақстан Республикасында және Ресей Федерациясында – төлем төлеген немесе өндіріп алынуы кеден органдарына жүктелген кедендік төлемдер, өзге де төлемдер сомасын ақша қаражаты (ақшасы) есебінен өндіріп алынған тұлға туралы мәліметтер.**

**Бұл ретте мыналар:**

**Беларусь Республикасында – дара кәсіпкер болып табылмайтын жеке тұлғаны қоспағанда, төлеушінің есептік нөмірі (ТЕН) не жеке тұлғаның сәйкестендіру нөмірі (ол болған кезде),** **Қазақстан Республикасында –қызметін бірлескен кәсіпкерлік түрінде жүзеге асыратын ұйым (филиал және өкілдік) және дара кәсіпкер үшін бизнес-сәйкестендіру нөмірі (БСН) не жеке тұлға үшін, оның ішінде қызметін жеке кәсіпкерлік түрінде жүзеге асыратын дара кәсіпкер үшін жеке сәйкестендіру нөмірі (ЖСН),** **Ресей Федерациясында – салық төлеушінің сәйкестендіру нөмірі (ССН) осындай мәліметтер болып табылады).";**

      б) он тоғызыншы абзацта (кестеден кейін) "7" цифры "6" цифрымен ауыстырылсын.

      2. Еуразиялық экономикалық комиссия Алқасының 2019 жылғы 21 мамырдағы "Кеден одағы Комиссиясының және Еуразиялық экономикалық комиссия Алқасының шешімдеріне өзгерістер енгізу туралы" № 83 шешіміне қосымшаның 1-тармағының "д" тармақшасына мынадай өзгерістер енгізілсін:

      Еуразиялық экономикалық комиссия Алқасының 2019 жылғы 4 маусымдағы "Болат құбырлардың жекелеген түрлерінің импортын автоматты түрде лицензиялау (қадағалау) туралы" № 90 шешіміне сәйкес импортына автоматты түрде лицензиялау (қадағалау) енгізілген тауарлар, егер олар осы тармақтың екінші абзацында санамаланған шарттарға қосымша Еуразиялық экономикалық комиссия Алқасының көрсетілген шешіміне № 2 қосымшаға сәйкес бір кодтық белгіленімге жататын болса, бір тауар ретінде декларацияланады.";

      б) жүз сексен алтыншы абзац (кестені ескере отырып) "бағандар." деген сөзден кейін мынадай мазмұндағы сөйлеммен толықтырылсын:

      "Еуразиялық экономикалық комиссия Алқасының 2019 жылғы 4 маусымдағы "Болат құбырлардың жекелеген түрлерінің импортын автоматты лицензиялау (қадағалау) туралы" № 90 шешіміне сәйкес импортына автоматты түрде лицензиялау (қадағалау) енгізілген және ішкі тұтыну үшін шығарудың кедендік рәсіміне орналастырылатын тауарларға қатысты бағанның осы кіші бөлімінде Еуразиялық экономикалық комиссия Алқасының көрсетілген шешіміне № 2 қосымшаға сәйкес кодтық белгіленім бос орынсыз көрсетіледі.".

      3. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК